CELEX: 62021CN0729
Language: el
Date: 2021-12-01 00:00:00
Title: Υπόθεση C-729/21: Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) την 1η Δεκεμβρίου 2021 — W. Sp. z o. o. κατά Dyrektor Izby Administracji Skarbowej w Łodzi

21.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/6
            
         
      Αίτηση προδικαστικής αποφάσεως την οποία υπέβαλε το Naczelny Sąd Administracyjny (Πολωνία) την 1η Δεκεμβρίου 2021 — W. Sp. z o. o. κατά Dyrektor Izby Administracji Skarbowej w Łodzi
      (Υπόθεση C-729/21)
      (2022/C 128/08)
      Γλώσσα διαδικασίας: η πολωνική
      
         Αιτούν δικαστήριο
      
      Naczelny Sąd Administracyjny
      
         Διάδικοι στην υπόθεση της κύριας δίκης
      
      
         Αναιρεσείουσα: W. Sp. z o. o.
      
         Αναιρεσίβλητος: Dyrektor Izby Administracji Skarbowej w Łodzi
      
         Προδικαστικά ερωτήματα
      
      
                  1.
               
               
                  Έχουν οι διατάξεις του δικαίου της Ένωσης περί ΦΠΑ την έννοια ότι επιτρέπεται η εφαρμογή εθνικής διάταξης, όπως είναι το άρθρο 6, σημείο 1, του ustawa z dnia 11 marca 2004 r. o podatku od towarów i usług (νόμου της 11ης Μαρτίου 2004, περί φόρου επί των αγαθών και των υπηρεσιών, Dz. U. του 2021, θέση 685, στο εξής: νόμος περί ΦΠΑ), που εξαιρεί τη μεταβίβαση οργανωμένου τμήματος επιχείρησης από τη φορολόγηση, χωρίς να εξαρτάται η εξαίρεση αυτή από την προϋπόθεση του άρθρου 19, της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (όπως έχει τροποποιηθεί), ήτοι τη νόμιμη διαδοχή μεταξύ πωλητή και αγοραστή;
               
            
                  2.
               
               
                  Σε περίπτωση καταφατικής απάντησης στο πρώτο ερώτημα, πρέπει για την εφαρμογή της εξαίρεσης του άρθρου 6, σημείο 1, του νόμου περί ΦΠΑ να μεταβιβαστεί το σύνολο των στοιχείων τέτοιου οργανωμένου τμήματος επιχειρήσεως του πωλητή, συνεπάγονται δε ενδεχόμενες μεταβολές στο πλαίσιο αυτό (συγκεκριμένα η μη σύναψη σύμβασης ασφάλισης και διαχείρισης των πωληθέντων περιουσιακών στοιχείων) ότι υφίσταται φορολογητέα παράδοση αγαθού;
               
            
         (1)  ΕΕ 2006, L 347, σ. 1.